Diari Oficial de la Generalitat Valenciana


Sumari del DOGV 5848, del 12-09-2008 (2008/10462)

RESOLUCIÓ de 8 de setembre de 2008, de l'Agència Valenciana de Foment i Garantia Agrària, per la qual es publica la pròrroga de l'acord d'encàrrec de gestió entre l'Organisme Pagador i la Subsecretaria de la Conselleria d'Agricultura, Pesca i Alimentació per a la gestió dels processos informàtics de l'Agència Valenciana de Foment i Garantia Agrària.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5848

Data del DOGV
:   12-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10167


Data del document
:   08-09-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Agència Valenciana de Foment i Garantia Agrària
    * jove agricultor
    * administració central
    * ajuda a la modernització
    * modernització de l'explotació agrària
    * delegació de poders
    * cooperació administrativa
    * FEOGA
    * pla de desenvolupament agrícola
    * ajuda a l'agricultura
    * desenvolupament rural

RESOLUCIÓ de 8 de setembre de 2008, de l'Agència Valenciana de Foment i Garantia Agrària, per la qual es publica la pròrroga de l'acord d'encàrrec de gestió entre l'Organisme Pagador i la Subsecretaria de la Conselleria d'Agricultura, Pesca i Alimentació per a la gestió dels processos informàtics de l'Agència Valenciana de Foment i Garantia Agrària. [2008/10493]  
Una vegada subscrit l'acord de pròrroga de l'encàrrec de gestió entre l'Organisme Pagador i la Subsecretaria de la Conselleria d'Agricultura, Pesca i Alimentació per a la gestió dels processos informàtics de l'Agència Valenciana de Foment i Garantia Agrària, i en compliment del que es preveu en l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedix la publicació de l'acord esmentat i del corresponent Acord d'encàrrec de gestió, que figuren com a annexos d'esta resolució.  
Cosa que es fa pública per a coneixement general.  
València, 8 de setembre de 2008.- La directora de l'Agència Valenciana de Foment i Garantia Agrària: Pilar Amigó Salví.  
ANNEX I  
Acord de pròrroga de l'encàrrec de gestió entre l'Organisme Pagador i la Subsecretaria de la Conselleria d'Agricultura, Pesca i Alimentació per a la gestió dels processos informàtics de l'Agència Valenciana de Foment i Garantia Agrària.  
València, 30 de juliol de 2008  
Reunits  
D'una part, Vicente Riera Balbastre, secretari autonòmic d'Agricultura, Pesca i Alimentació, càrrec per al qual va ser nomenat per mitjà del Decret 93/2007, de 6 de juliol, del Consell (DOCV núm. 551, de 09.07.07), en la seua condició de director de l'Organisme Pagador, segons l'article 3.2 del Decret 124/2006, de 8 de setembre, del Consell, pel qual designa organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.06), i l'article 13.1 del Decret 123/2006, de 8 de setembre, del Consell, pel qual s'aprova l'estatut de l'Agència Valenciana de Foment i Garantia, en la redacció feta en la disposició final del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació (DOCV núm. 5566, de 30 de juliol).  
D'una altra, María Pilar Amigó Salví, subsecretària de la Conselleria d'Agricultura, Pesca i Alimentació, càrrec per al qual va ser nomenada per mitjà del Decret 93/2007, de 6 de juliol, del Consell (DOCV núm. 551, de 09.07.07).  
Les parts actuen d'acord amb les atribucions que els conferix el Decret 121/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
Es reconeixen la competència suficient per a atorgar este acord, i a este efecte  
Exposen  
Primer. Que amb data 31 de juliol de 2007 es va firmar l'acord d'encàrrec de gestió entre les parts, a fi d'encomanar l'Agència Valenciana de Foment i Garantia Agrària, en la seua condició d'organisme pagador, al Servici d'Informàtica de la Conselleria d'Agricultura, Pesca i Alimentació, la gestió de bases de dades, xarxes i sistemes informàtics necessaris, com també qualsevol altra funció que en matèria d'informàtica siga assignada a l'Agència per al desenvolupament adequat de les seues funcions.  
Segon. Que la clàusula tercera de l'acord mencionat establia la seua duració fins al 31 de juliol de 2008, i en preveia expressament la pròrroga per anys naturals.  
Tercer. Que, atés que és pròxima la finalització de l'efectivitat de l'acord d'encàrrec de gestió, les parts estan interessades a prorrogar-lo d'acord amb les següents  
Clàusules  
Primera. Es prorroga, a partir de l'1 d'agost de 2008, i per un període d'un any, l'acord d'encàrrec de gestió subscrit el 31 de juliol de 2007 entre l'Agència Valenciana de Foment i Garantia Agrària, en la seua condició d'organisme pagador, i el Servici d'Informàtica de la Conselleria d'Agricultura, Pesca i Alimentació, per a la gestió de bases de dades, xarxes i sistemes informàtics necessaris, com també qualsevol altra funció que en matèria d'informàtica siga assignada a l'Agència per al desenvolupament adequat de les seues funcions.  
Segona. Este acord de pròrroga i el corresponent acord d'encàrrec de gestió, es publicaràn íntegrament en el DOCV.   
I en prova de conformitat i perquè conste tot allò que s'ha convingut, es firma este acord en dos exemplars al lloc i en la data indicats al principi.  
El director de l'Organisme Pagador: Vicente Riera Balbastre.  
La subsecretària de la Conselleria d'Agricultura, Pesca i Alimentació: Pilar Amigó Salví.  
ANNEX II  
Acord d'encàrrec de gestió entre l'Organisme Pagador i la Subsecretaria de la Conselleria d'Agricultura, Pesca i Alimentació per a la gestió dels processos informàtics de l'Agència Valenciana de Foment i Garantia Agrària.  
València, 31 de juliol de 2007  
Reunits  
Davant de Maritina Hernández Miñana, presidenta de l'Agència Valenciana de Foment i Garantia Agrària,  
D'una part, Vicente Riera Balbastre, secretari autonòmic d'Agricultura, Pesca i Alimentació, càrrec per al qual va ser nomenat per mitjà del Decret 93/2007, de 6 de juliol, del Consell (DOCV núm. 551, de 09.07.07), en la seua condició de director de l'Organisme Pagador, segons l'article 3.2 del Decret 124/2006, de 8 de setembre, del Consell, pel qual designa organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.06), i l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia, en la redacció feta en la disposició final del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació (DOCV, núm. 5566, de 30 de juliol).  
D'una altra, María Pilar Amigó Salví, subsecretària de la Conselleria d'Agricultura, Pesca i Alimentació, càrrec per al qual va ser nomenada per mitjà del Decret 93/2007, de 6 de juliol, del Consell (DOCV núm. 551, de 09.07.07).  
Tots ells actuen d'acord amb les atribucions que els conferix el Decret 121/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
Es reconeixen la competència suficient per a atorgar este acord, i a l'efecte  
Exposen  
Primer. Que en el Reglament (CE) 885/2006, de la Comissió, de 21 de juny, i en el Reglament (CE) 1290/2005, del Consell, de 17 de maig, relatius a l'autorització d'organismes pagadors i altres òrgans i a la liquidació de comptes del FEAGA i del FEADER, i al finançament de la política agrícola comuna, respectivament, es preveu una sèrie de requisits que han de complir els organismes pagadors pel que fa a la liquidació de comptes.  
Concretament, en l'annex I del Reglament (CE) 885/2006 s'establixen els criteris d'autorització referits a «1. entorn interior, 2. activitats de control, 3. informació i comunicació, 4. seguiment», que han de complir els organismes pagadors perquè puguen actuar com a tals.  
Segons l'apartat A, «Estructura organitzativa», dins del punt 1, «Entorn interior», de l'annex esmentat, s'establix la necessitat que l'organisme pagador compte amb una estructura organitzativa que li permeta realitzar les seues funcions principals d'autorització i control, execució i comptabilitat respecte de les despeses del FEAGA i FEADER. Així mateix, s'hi preveu que la seua estructura organitzativa comprendrà els servicis tècnics i el servici d'auditoria interna.  
Segon. Que en el Decret 124/2006, de 8 de setembre, del Consell, pel qual designa organisme pagador de les despeses corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.06), es designa, en l'article 3, l'Agència Valenciana de Foment i Garantia Agrària com a organisme pagador de les ajudes del Fons Europeu Agrícola de Garantia (FEAGA) i del Fons Europeu Agrícola de Desenvolupament Rural (FEADER).  
Tercer. Que en el Decret 123/2006, de 8 de setembre, del Consell (DOGV núm. 5344, de 12.09.06), pel qual s'aprova l'Estatut de l'Agència Valenciana de Foment i Garantia Agrària, es regula, en el títol II, l'estructura organitzativa de l'Agència Valenciana de Foment i Garantia Agrària.  
Segons l'article 15.3, lletra c, correspon al Servici d'Informàtica de l'Agència prestar el suport tècnic necessari en matèria informàtica per al desenvolupament de les funcions de l'Agència, per mitjà de la gestió de bases de dades, xarxes i sistemes informàtics necessaris i qualssevol altres que en matèria d'informàtica li siguen assignades.  
Quart. Que, de conformitat amb l'article 69 de la Llei 5/1983, de 30 de desembre, del Consell, i el Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, la Subsecretaria de la Conselleria té adscrits tots els servicis comuns de la Conselleria, entre els quals els següents:  
- Servici d'Informàtica.  
Cinqué. Els òrgans administratius que intervenen, d'acord amb el que es preveu en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, acorden per raons d'eficàcia celebrar este acord d'encàrrec de gestió.  
Sisé. Tenint en compte tot el que s'ha exposat adés, les parts subscriuen este acord ajustant-se a les següents:  
Clàusules  
Primera. L'Agència Valenciana de Foment i Garantia Agrària, en la seua condició d'organisme pagador, encarrega al Servici d'Informàtica de la Conselleria d'Agricultura, Pesca i Alimentació la gestió de bases de dades, xarxes i sistemes informàtics necessaris, així com qualsevol altra funció que en matèria d'informàtica siga assignada a l'Agència per al desenvolupament adequat de les seues funcions.  
Segona. L'encàrrec de gestió no suposa cessió de titularitat de la competència ni dels elements constitutius del seu exercici, i és competència de l'Agència Valenciana de Foment i Garantia Agrària dictar tots els actes i resolucions de caràcter jurídic que considere convenient en relació amb l'activitat material objecte de l'encàrrec.  
Tercera. El present encàrrec produirà efecte des del dia de la seua formalització, serà vàlid fins al 31 de juliol de 2008 i és prorrogable tàcitament per anys naturals.  
Quarta. L'encàrrec de gestió podrà ser rescindit per acord mutu de les parts, o per acord motivat d'una d'estes, que haurà de ser comunicat a l'altra part almenys amb un mes d'antelació.  
I en prova de conformitat i perquè conste tot tot allò que s'ha convingut, es firma este acord en dos exemplars al lloc i en la data indicats al principi.  
La consellera d'Agricultura, Pesca i Alimentació: Maritina Hernández Miñana.  
El director de l'Organisme Pagador: Vicente Riera Balbastre.  
La subsecretària de la Conselleria d'Agricultura, Pesca i Alimentació: Pilar Amigó Salví.